*Талдықорған қаласындағы Қ.Байсейітов атындағы саз колледжі*

*. СұлтанМахмұт Торайғыровтың туғанына . 130 жыл толуына орай өткізілген . «Ақын есімі-ел есінде » атты танымдық сағат. .*

*Кітапханашы : Л.Тустебаева*

***Мақсаты:****Қазақтың көрнекті ақыны  Сұлтанмахмұт  Торайғыровтың  өмірі және шығармашылығымен  танысу, бүгінгі жас ұрпақ  та үлгі – өнеге тұтып,болашақта ел-жұртының есті азаматы болып қалыптасуына ықпал ету.*

***Көрнекілігі:***

*Сұлтанмахмұт  Торайғыровқа арналған     слайд, ақынның шығармасы мен өміріне арналған көрме.*

**Сұлтанмахмұт Торайғыров (1893-1920 жж.)**

ХХ ғасырдағы қазақ әдебиетінің ірі тұлғасы, аса көрнекті ақын Сұлтанмахмұт Торайғыров 1893 жылы 28 қазанда қазіргі Көкшетау облысының Қызылту ауданында туылған. Екі жасында шешеден жетім қалған Сұлтанмахмұттың балалық шағы Баянауылда өтеді. Әкесі Шоқпыт ( шын аты Әбубәкір) ұлын өзі арабша хат танытып, сауатын ашқан.

Ауыл молдасы Мұқаннан дәріс үйреніп, сол кісінің өнегесімен 13 жасынан өлең, әңгімелерін жаза бастады. Оның тұңғыш өлеңі «Секілді өмір қысқа, жарты тұтам» деп аталады.

Өкінішке орай, оның кейбір еңбектері, Баянауылдағы молда Әбдірахман медресесінде күнә деп есепте-ліп, жоғалып кеткен. 1911 жылы Сұлтанмахмұт Троицкіден келген Н. Таушыбаевтың шәкірті болады. Оқытудың озық әдістерін жақтаушы Нұрғали шәкірттерін жаратылыстану, тарих ғылымдарынан хабардар етіп, мерзімді баспасөзге деген қызығушылықтарын арттырады.

Сұлтанмахмұт қалада оқуын әрә қарай жалғастыруды армандайды. Бұл жайында ол өз өлеңдерінде де жазды. «Оқып жүрген жастарға», «Талапты-ларға», «Оқудағы мақсат не?» өлеңдерінде, «Зарлану» атты публицистикалық мақаласында жастарды білімге, мәдениеттің биік шыңын меңгеруге шақырады. 1912 жылы Троицкідегі медресеге түседі. Оқуға түстім, енді бар арманыма жетемін, халқыма ай емес, күн боламын деп шаттанған ақын «Шәкірт ойы» деген өлеңін жазады.

Сұлтанмахмұт бұл медреседе көп оқи алмайды, денсаулығына байланысты тастап кетуге мәжбүр болады. 1912-1913 жылдары ол емделе жүріп жұмыс істейді. Осы кездері жазылған «Қандай?», «Анау-мынау», «Шығамын, тірі болсам, адам болып», «Түсімде», «Бұлар кім?», «Кешегі түс – бүгінгі іс» атты шығармалары әлеуметтік ойы тереңдігімен ерекшеленеді. Зұлымдық пен әділетсіздікті әшкерелей отырып, қазақ халқының жарқын келешегінен үміт үзбейді. Осы жылдары жазған «Түсімде кірген бір аянышты хал» атты өлеңінде Торайғыров алғаш рет қазақ әйелінің әлеуметтік жағдайы мен тағдырын өзек етіп көрсетеді. Бұл тақырып кейіннен оның шығармашылы-ғында басты орын алды.

1913жылы жазда Торайғыров Троицкіге жақын қазақ ауылында бала оқытады, ал күзде, қалаға қайтып оралады. Троицкідегі бұл кезде «Айқап» атты демократтық бағыттағы, қазақ халқы үшін аса көп прогрессивті істер атқарған журнал шығып тұратын. Ақын «Айқап» журналының редакциясына хатшы болып орналасады. Журнал беттерінде алғаш рет ақын, әдеби сыншы ретінде көріне бастайды. Бірақ, өзінің әрі ізденіп оқығысы келгендігінен, әрі ымырашылыққа төзбейтін, бетке айтар өрлігі әсерінен ақын, публицист болып қалыптасқан С. Торайғыров «Айқап» редакциясынан кетеді.

1914 жылдың жазында Сұлтанмахмұт Баянауылға қайтады. Ондағы мақсаты – ауылда біраз уақыт болып, қаржы жинап алып, үлкен қалалардың біріне тағы да оқуға кетпек болады. Осы оймен ол елде бала оқытады; ел жастарын оқытпақ, оқуға, мәдениетке талпындырмақ әрекетіне кіріседі. Бұл үшін «Шоң серіктігі» деп ат қойып, мәдени-ағарту ұйымын ашады.

Сол жылы күзді күні Сұлтанмахмұт Семейге барады. Мақсат – орысша оқуға түспек. Бірақ, «қайда барса – Қорқыттың көрі» дегендей, тағы да сәтсіздікке ұшырайды; тиісті мектепке түсуге білімі жетпейді, кісі жолдап, керегін оқуға қаржысы болмайды.

Шарасыздық билеген Сұлтанмахмұт 1916 жылдың күзіне деін Қатонқара-ғай, Зайсан жағында болып, бала оқытады, сәті түсіп, мүмкіндік туған жерде оқытушы жалдап, өзі орысша оқиды. Елде жүргенде ақын бірсыпыра шығар-ма жазады, оның ең көрнектісі – «Кім жазықты?» деген өлеңмен жазылған романы.

Сұлтанмахмұт Торайғыров 1916 жылдың күзінде Томскіге барып курсқа кіреді. Орта мектепке даярланады. Оқуға аса зор ынта, ерен құштарлықпен кіріседі. Тиісті сабақтарынан өзге орыс халқының классикалық әдебиетін, тарих, философия, жағрапия кітаптарын көп оқиды.

1917 жылдың наурыз айында Ресей буржуазиялық-демократияшыл ақпан төңкерісі болып, уақытша өкімет орнаған кезде, ел ішінде болу ойымен Сұлтанмахмұт Торайғыров Семей қаласына келеді. Онда Сұлтанмахмұт қазақтың сондағы алашордашыл бағыттағы оқырмандарның арасына кіріп, олардың қазақ комитеті деп аталатын ұйымына кіші хатшы болып қызметке алынады. Күні кешеге дейін «ұлтшыл» деген «күнәдан» арыла алмай келген «Сарыарқа» газетіне өлең, мақалаларын жазып тұрады. Ауруы асқынып кет-кендіктен, ол бұл жұмысын да тастайды. 1918 жылдың наурызында еліне оралады. 1920 жылдың 21 мамыр күні көкірек ауруынан қайтыс болады. Бұл кезде ол небәрі 27 жаста еді. Ақынның бейіті Баянауылда.

**Интернет желісі арқылы интерактивті тақтадан С. Торайғыров өмірі мен шығармашылығына арналған бейнебаян көрсетіледі.(слайд)**

**Ақынның өлеңі оқылады**

**«Шығамын тірі болсам адам болып»**

Шығамын тірі болсам адам болып,  
Жүрмеймін бұл дүниеде жаман болып,  
Жатқаным көрде тыныш жақсы емес пе,  
Жүргенше өмір сүріп надан болып.

Мен балаң, жарық күннен сәуле қуған,  
Алуға, күнді барып, белді буған.  
Жұлдыз болып көмеймін елдің бетін.  
Болмасам толған айдай балқып туған.

Бұл сөзім асып айтқан асылық емес,  
Ойында оты барлар асылық демес.  
Тебем деп, тірі болсам надандықты,  
Серт етіп, өз-өзіме еткем егес.

**«Шығамын тірі болсам адам болып» өлеңінің шығу тарихын толығымен таныстыру.**

Бұл өлеңді ақын өзінің ұстазы Нұрғалиға арнаған.[Өзінің досы](http://tilimen.org/atobe-alasi-43-gldeuren-mektepke-dejingi-jimini-bejneleu-oneri.html), туысы Шайбай Аймановқа хат арқылы жолдаған. Өлең 1913 жылы жазылып, 1922 жылы Қазан қаласында «Адасқан өмір»кітабында жарияланған. С. Торайғыровтың «Шығамын тірі болсам, адам болып» өлеңіндегі лирикалық қаһарман – ақынның өзі, яғни ақынның тұлғасы танылып тұр. Лирикалық шығармаларда ақын тұлғасы өлең кейіпкерімен тұтасып, кірігіп кетеді. Ақын өз атынан сөйлей отырып, сол дәуірдегі ұрпақтың мұрат – мақсатын, арман – аңсарын, сезім – күйін жырға қосады. Өлеңді оқушыларға мәнерлеп айтып береді. 

Қазақ поэзиясының биігіне өрмелеп шыққан ақын ол – Сұлтанмахмұт Торайғыров. Абайдан кейінгі ұлы ақындардың бірі. Ұлт үшін күрескен қайраткер. «Мәңгілік Ел» ұлттық идеясы елімізді, ең алдымен, мәдени мұрамызбен, шығармашылық әлеуетімізбен ілгерілетуге үндейді. Сұлтанмахмұт Торайғыров ұлттық идеяның жыршысы. Қай кезді алып қарасаң да, қоғамның қозғаушы күші жастар болып табылады. Сұлтанмахмұт жастық жігерімен, патриоттық жырларымен жастарға үлгі болады. Өлеңдерінде жастарды оқу-білімге шақырды.

## Шығармашылығының ерекшелігі

Оның шәкірттік кезеңдегі өлеңдері (1907 – 11) көркемдік тұрғыдан кемшін түсіп жатқанымен, жас ақынның қоғамдық құбылыстар мәнін түсінуге деген ұмтылысы мен өлең тілімен сурет салуға бағытталған талабын танытады. Ол қоғамдағы әділетсіздік пен әйелдердің ауыр тағдыры, діни оқудың схоластикалық сипаты жайлы жазды. Байлық пен кедейліктің теке-тіресін бай мен кедей ұлының өмірі арқылы көрсетуге тырысқанымен, бұл талпынысы биік ақындық талант пен саяси көзқарасты таныта алмады. Торайғыров 1912 жылдан бастау алатын шығармашылығының жаңа кезеңінде [Абай](https://kk.wikipedia.org/wiki/%D0%90%D0%B1%D0%B0%D0%B9" \o "Абай), [Ыбырай](https://kk.wikipedia.org/wiki/%D0%AB%D0%B1%D1%8B%D1%80%D0%B0%D0%B9_%D0%90%D0%BB%D1%82%D1%8B%D0%BD%D1%81%D0%B0%D1%80%D0%B8%D0%BD) негізін қалаған ағартушылыққа бет бұрды, жастарды оқу-білімге шақырды. “Туған айдай болып туып, күнді алуға бел буады”, тұрмысты жеңуде жігерленіп, ақиқатты табу жолында талмай ізденуді мұрат тұтады. Алғашқы үгіт мәндес өлеңдерінен кейін ақын лириканың өрісін кеңейтіп, [лирикалық кейіпкердің](https://kk.wikipedia.org/wiki/%D0%9B%D0%B8%D1%80%D0%B8%D0%BA%D0%B0%D0%BB%D1%8B%D2%9B_%D0%BA%D0%B5%D0%B9%D1%96%D0%BF%D0%BA%D0%B5%D1%80" \o "Лирикалық кейіпкер) жан сырын, іс-әрекетін суреттеуге ұмтылады. Оның жырларынан тағдырға мойынсұнбай, қасарыса алға ұмтылатын, ауыртпалыққа қарсы тұрар өжет мінез көрінеді. Осы кезден бастап ақын шығармаларында ескіні сынау бой көтерді. Ол қазақ арасында көп кезігетін келеңсіз мінездер мен кертартпа әдет-ғұрып салтына қарсы күреседі. Табиғат, махаббат тақырыбына жазған өлеңдерінде ақын адам сезімін қоғамдық көзқараспен, әлеумет өмірімен байланыста қарайды. Ескіге қарсы көзқарас оны қоғамдағы әділетсіздікпен қақтығысқа алып келеді (“Осы да әділдік пе?”, “Бір адамға”, т.б.). Ол өмір шындығын көркем бейнелей келе, қазақ өлеңінің мазмұнын кеңейтті, сырға толы лирикалық жырлар туындатты. Көптеген әңгіме, очерктер, әдеби-сын мақалалар жазды, екі роман (“Қамар сұлу”, “Кім жазықты?”), төрт поэмасын “Таныстыру” (1917 – 18), “Адасқан өмір” (1918), “Кедей” (1919), “Айтыс” жариялады. Торайғыров “[Қамар сұлуда](https://kk.wikipedia.org/wiki/%D2%9A%D0%B0%D0%BC%D0%B0%D1%80_%D1%81%D2%B1%D0%BB%D1%83" \o "Қамар сұлу)” әйел теңсіздігі мәселесін көтере отырып, дәуір шындығын әлеум. тұрғыда талдаса, “Кім жазықты?” романында ауыл өмірінің шындығын жан-жақты суреттей келе, қазақ халқының шаруашылық тұрғыдан дамымағанын, талапсыздық пен шаруаға қырсыздықты, жалқаулықты, алауыздықты сынайды

## Поэма жанрына қосқан үлесі

Торайғыров [поэма](https://kk.wikipedia.org/wiki/%D0%9F%D0%BE%D1%8D%D0%BC%D0%B0) жанрын жаңа арнада дамытты . Ол сюжетсіз поэмаларында өмірдегі сан түрлі мәселелерді кеңінен қамтып, өршіл ой-түйіндерін бүкпестен, өткір де ашық насихаттауға тырысты. Алғашқы поэмасы “Таныстыруда” Алашорда қозғалысы өкілдерін елге таныту мақсатын көздеді. [Ә.Бөкейханов](https://kk.wikipedia.org/wiki/%D0%91%D3%A9%D0%BA%D0%B5%D0%B9%D1%85%D0%B0%D0%BD%D0%BE%D0%B2_%D3%98%D0%BB%D0%B8%D1%85%D0%B0%D0%BD_%D0%9D%D2%B1%D1%80%D0%BC%D2%B1%D1%85%D0%B0%D0%BC%D0%B5%D0%B4%D2%B1%D0%BB%D1%8B" \o "Бөкейханов Әлихан Нұрмұхамедұлы), [Ахмет Байтұрсынұлы](https://kk.wikipedia.org/wiki/%D0%90%D1%85%D0%BC%D0%B5%D1%82_%D0%91%D0%B0%D0%B9%D1%82%D2%B1%D1%80%D1%81%D1%8B%D0%BD%D2%B1%D0%BB%D1%8B), [М.Дулатовтарды](https://kk.wikipedia.org/wiki/%D0%9C%D1%96%D1%80%D0%B6%D0%B0%D2%9B%D1%8B%D0%BF_%D0%94%D1%83%D0%BB%D0%B0%D1%82%D2%B1%D0%BB%D1%8B" \o "Міржақып Дулатұлы) таныстырып, олардың “бірі – күн, бірі – шолпан, бірі – ай” екендігін жазады, алаштықтардың қазақ халқының тәуелсіздігі жолындағы еңбектерін саралайды. Алаш өкілдерімен қоса, қазақтың көрнекті тұлғалары Абай мен [Шәкерімді](https://kk.wikipedia.org/wiki/%D0%A8%D3%99%D0%BA%D0%B5%D1%80%D1%96%D0%BC_%D2%9A%D2%B1%D0%B4%D0%B0%D0%B9%D0%B1%D0%B5%D1%80%D0%B4%D1%96%D2%B1%D0%BB%D1%8B" \o "Шәкерім Құдайбердіұлы) ерекше атап көрсетеді. “Адасқан өмір”, “Кедей” поэмаларының негізгі сарыны қоғамдағы әділетсіздік себептерін ашу, теңдікті іздеу болып табылады. Ақын бұл жайларды қазақ ауылы шеңберінен шығып, капиталистік қоғамға тән мәселелер ретінде қозғайды. [“Адасқан өмір”](https://kk.wikipedia.org/w/index.php?title=%E2%80%9C%D0%90%D0%B4%D0%B0%D1%81%D2%9B%D0%B0%D0%BD_%D3%A9%D0%BC%D1%96%D1%80%E2%80%9D&action=edit&redlink=1) – Торайғыров шығармашылығының зор табысы. Мұнда ақын аз ғұмырында көзімен көріп, ойымен түйген, білім-білігімен таныған тұрмыс өткелдерін өзіне ғана тән асқақ үнмен ашына, ақтара жырлайды. Поэманың лирикалық кейіпкері түрлі кәсіппен шұғылданса да, ешбірінен қанағат, теңдік таппай, әділетті қоғамды аңсайды. Шығармада ақын түсінігіндегі болашақ жаңа қоғамның бейнесі жасалады. Шығарманың негізгі идеясы адам өмірді өз тілегіне бағындыра алады және соған ұмтылуға тиіс деген оптимистік қорытындыға саяды. “Кедей” поэмасының бас кейіпкері де өз ортасынан әділдік таппайды, қоғам мен адам арасындағы қайшылықты бітіспес күреске ұластырады. “Айтыс” поэмасы толық аяқталмаған, онда Торайғыров қала ақыны мен дала ақынын айтыстырып, екі ортаның қайшылықты жақтары мен адамға пайдалы тұстарын қатар алып суреттейді. Торайғыров шығармалары – 20 ғасырдың басындағы қазақ қоғамы шындығын, ондағы жаңашыл ой-пікірдің дамуын танытатын үлкен белес. Оның ізденістері “шындықтың ауылын іздеумен” байланысты, оның [реализмі](https://kk.wikipedia.org/wiki/%D0%A0%D0%B5%D0%B0%D0%BB%D0%B8%D0%B7%D0%BC) бұлтақсыз, жалтақсыз айтылған шындыққа, әлеуметтік тіршіліктің шынайы суреттеріне негізделген, оның тенденциясы да сыншыл.



С.Торайғыров атындағы облыстық кітапхана

**

1993 жылы салынған С.Торайғыровтың кесенесі.

**

**Торайғыровтың әдеби-мемориалдық мұражайы** 1965 ж. [Павлодар облысы](https://kk.wikipedia.org/wiki/%D0%9F%D0%B0%D0%B2%D0%BB%D0%BE%D0%B4%D0%B0%D1%80_%D0%BE%D0%B1%D0%BB%D1%8B%D1%81%D1%8B" \o "Павлодар облысы) [Баянауыл ауданы](https://kk.wikipedia.org/wiki/%D0%91%D0%B0%D1%8F%D0%BD%D0%B0%D1%83%D1%8B%D0%BB_%D0%B0%D1%83%D0%B4%D0%B0%D0%BD%D1%8B" \o "Баянауыл ауданы) Торайғыр ауылында ашылды.



*С.Торайғыров атындағы мемлекеттік университет*

*« Қамар сұлу» романы қысқаша мазмұны*

*Қамар есімді ақылды,көрікті,сыпайы 15 жасар қыз болады. Оның әкесі Омар дәулетті,абыройлы,беделді кісі болады. Әкесі Қамарды еркелетіп бетінен қақпай өсіреді.сол ауылда ахмет деген 21 жасар жігіт болады,кедей отбасынан шыққан.Әкесі Жәукен деген бар тапқанын жумсап баласын оқытады.Ахметтің досы Қасен,ал Қасен Қамбардың ағасы. Ахмет Қамар сұлуды сырттай ұнатып жүреді,бірақ оны Қасенге айталмай ыңғайсызданады.Сөйтіп ол Қамарға хат жазады,хатты хат тасушы кішкентай балаға береді.Қамбар хатын оқып,бірден бетін қайтарады.ахмет бірден беріле салатын жігіттердің қатарынан емес болғандықтан,тағы да керемет қып хат жазып жібереді.Хатты алғаннан кейін Ахметке деген көз қарасы ақырындап өзгере бастайды.Оған деген сезімі бірте-бірте ашыла бастайды.Екеуінің сезімі жайлы ауылда сыбыс жүреді,оны Омардың ағалары естіп ашуланып қарсылық білдіреді. Жәукең біздің теңіміз емес,олар қалай қызды алмақшы дейді. Сөйтіп олар көрші ауылда тұратын Нұрым деген бай қуатты,жасы елуге келіп қалған кісіге бермекші болады.Оған Қамардың әкесін де көндіріп қояды. Сөйтіп Нұрым қомақты қалың малын беріп жібереді.ертеңінде некелерін қиюға барады,бірақ Қамар келісім бермейді,Нұрым ашуланып, қайта үйіне қайтады. Ертеңінде үйлерін талқандап Қамарды алып кетеді.О л үйге барғанан кейін Қамар ауырып қалады.Оны бақсы,балгерге қаратады бірақ еш нәтиже аз болады.Қамардың ауырып қалғанын естіп Ахмет қалын сұрап барады.Көрісіп шығып бара жатқанда екі сойыл тіліп Ахмет сол керде көз жұмады.*